Source: http://www.galerialm.sk/zverejnovanie-zmluv-objednavok-a-faktur/pristup-k-informaciam/
Timestamp: 2019-04-22 04:48:29+00:00
Document Index: 6729909

Matched Legal Cases: ['§ 17', '§\n244', '§ 250', '§ 7', '§ 15', '§ 17', '§ 17', '§ 17', '§ 17']

Prístup k informáciám | galerialm.sk
Prehľad najdôležitejších predpisov, pokynov, inštrukcií, výkladových stanovísk, podľa ktorých Liptovská galéria Petra Michala Bohúňa v Liptovskom Mikuláši koná a rozhoduje, alebo ktoré upravujú práva a povinnosti FO a PO vo vzťahu ku Liptovskej galérii Petra Michala Bohúňa v Liptovskom Mikuláši
zákon č. 211/2000 Z. z. o slobodnom prístupe k informáciám a o zmene a doplnení niektorých zákonov,
zákon č. 206/2009 Z.z. o múzeách a galériách a o ochrane predmetov kultúrnej hodnoty,
zákon č. 13/1993 Z.z. o umeleckých fondoch v znení neskorších predpisov,
zákon č. 185/2015 Z.z. Autorský zákon v znení neskorších predpisov,
zákon č. 311/2002 Z. z. Zákonník práce v znení neskorších predpisov,
zákon č. 552/2003 Z. z. o výkone práce vo verejnom záujme v znení neskorších predpisov ,
zákon č. 523/2004 Z. z. o rozpočtových pravidlách verejnej správy a zmene a doplnení niektorých zákonov,
zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov,
zákon č. 9/2010 Z. z. o sťažnostiach v znení neskorších predpisov,
zákon č. 357/2015 z. o finančnej kontrole a vnútornom audite v znení neskorších predpisov,
zákon č. 446/2001 o majetku vyšších územných celkov v znení neskorších predpisov,
zákon č. 431/2002 Z.z. o účtovníctve v znení neskorších predpisov,
zákon č. 152/1994 Z.z. o sociálnom fonde v znení neskorších predpisov,
zákon č. 283/2002 Z.z. o cestovných náhradách v znení neskorších predpisov,
zákon č. 461/2003 Z.z. o sociálnom poistení v znení neskorších predpisov,
zákon č. 580/2004 Z.z. o zdravotnom poistení v znení neskorších predpisov,
zákon č. 593/2003 Z.z. o dani z príjmov,
zákon č. 275/2006 Z.z. o informačných systémoch verejnej správy a o zmene a doplnení niektorých zákonov.
zákon č. 395/2002 Z.z. o archívoch a registratúrach a o doplnení niektorých zákonov,
zákon č. 212/1997 Z.z. o povinných výtlačkoch periodických a neperiodických publikácií
Spôsob zriadenia Liptovskej galérie Petra Michala Bohúňa v Liptovskom Mikuláši, jej právomoci a kompetencie, popis organizačnej štruktúry
Spôsob zriadenia Liptovskej galérie Petra Michala Bohúňa v Liptovskom Mikuláši
Liptovská galéria Petra Michala bola a zriadená zriaďovateľom Žilinským samosprávnym krajom v zmysle zákona – zriaďovacia listina č. 2002/74 ako príspevková organizácia s právnou subjektivitou s účinnosťou od 01.04.2002 na dobu neurčitú.
Právomoci a kompetencie Liptovskej galérie Petra Michala Bohúňa v Liptovskom Mikuláši
Liptovská galéria Petra Michala Bohúňa v Liptovskom Mikuláši, Tranovského 3, 031 01 Liptovský Mikuláš je príspevkovou organizáciou. Súčasťou Liptovskej galérie Petra Michala Bohúňa v Liptovskom Mikuláši sú okrem hlavnej budovy galérie, kde je administratívne a výstavné sídlo, aj vysunuté pracoviská Galéria Kolomana Sokola na Námestí Osloboditeľov 28 v Liptovskom Mikuláši a Dom Jána Hálu s drevenicou vo Važci.
Liptovskú galériu Petra Michala Bohúňa v Liptovskom Mikuláši a jej súčasti riadi štatutárny orgán - riaditeľ, ktorého do funkcie ustanovuje a z funkcie odvoláva predseda Žilinského samosprávneho kraja.
Základným poslaním Liptovskej galérie Petra Michala Bohúňa v Liptovskom Mikuláši je na základe prieskumu a vedeckého výskumu zhromažďovať, ochraňovať, vedecky a odborne zhodnocovať a odborne spracovávať diela všetkých disciplín výtvarného umenia domáceho i zahraničného pôvodu jednotlivých historických období a súčasnosti, s prihliadnutím na regionálnu pôsobnosť v regióne Liptova.
Tie sprístupňovať verejnosti a využívať vo verejnom záujme.
Galéria v rámci hlavného poslania plní tieto úlohy a činnosti:
- na základe odborných výskumov buduje zbierkový fond výtvarných diel a hmotných dokumentov o výtvarnom umení s osobitným zreteľom na výtvarný život Liptova,
- ochraňuje, odborne spracováva, reštauruje spravuje a sprístupňuje zbierkový fond, ktorý je majetkom štátu, spolu so sprievodnou dokumentáciou,
- eviduje a dokumentuje zbierkový fond a spolupracuje pri budovaní centrálnej evidencie výtvarných diel v zbierkach galérií a múzeí na Slovensku,
- buduje odbornú knižnicu, dokumentáciu a archív výtvarného umenia a výtvarného diania v oblasti svojej pôsobnosti,
- rieši vlastné výskumné úlohy a podieľa sa na vedecko-výskumnej práci iných inštitúcií,
- zbierkové fondy prezentuje expozičnou a výstavníckou činnosťou vo vlastných a cudzích priestoroch,
- vystavuje exponáty a prijíma výstavy iných právnických a fyzických osôb,
- poskytuje informačné, poradenské a ďalšie odborné služby v súlade so svojím poslaním,
- vykonáva mimovýstavnícku kultúrno-výchovnú činnosť vo vlastných a cudzích priestoroch,
- prostredníctvom edičnej, propagačnej a popularizačnej činnosti zverejňuje výsledky svojej práce,
- zabezpečuje komisionálny predaj výtvarných diel a predaj iných drobných predmetov súvisiacich s poslaním a charakterom organizácie,
- poskytuje reklamné a propagačné služby pre iné subjekty a výnosy z nich používa na realizáciu kultúrnych aktivít,
- poskytuje prenájom v priestoroch vyčlenených na tento účel, a to prednostne pre potreby kultúrnych inštitúcií a subjekty realizujúce kultúrne aktivity,
- krátkodobo zapožičiava inštalačné a výstavné prvky iným kultúrnym organizáciám alebo pre účely zabezpečenia kultúrno-spoločenských aktivít,
- plní ďalšie úlohy, ktorými ju zriaďovateľ poverí.
Podrobnejšia pôsobnosť a kompetencie Liptovskej galérie Petra Michala Bohúňa v Liptovskom Mikuláši, jej orgánov a jednotlivých úsekov sú rozpracované v organizačnom poriadku galérie.
Popis organizačnej štruktúry Liptovskej galérie Petra Michala Bohúňa v Liptovskom Mikuláši
Organizačná štruktúra Liptovskej galérie Petra Michala Bohúňa v Liptovskom Mikuáši
je v zložení:
- riaditeľ,
- reštaurátor,
- kurátor, správca vysunutej expozície,
- kurátor – dokumentátor,
- galerijný pedagóg, metodik lektorovania,
- propagačný manažér, manažér výstav,
- ekonóm,
- personalista, účtovník, správca hm. majetku,
- odborný referent, správa registratúry,
- technická správa, pokladník,
- správca depozitov, asistent výstav,
- správca budov, výstavný technik,
- lektor, knihovník,
- lektor, pokladník,
- upratovačka.
Žiadosť o sprístupnenie informácií môže podať ktokoľvek t.j. akákoľvek fyzická alebo
právnická osoba bez uvedenia dôvodu.
Žiadosť môže byť podaná ústne, telefonicky, písomne - listom, faxom, elektronickou
poštou alebo iným spôsobom, ktorý je technicky vykonateľný.
- identifikáciu povinnej osoby
- komu je žiadosť určená (povinná osoba)
- identifikácia žiadateľa - kto žiadosť podáva (oprávnená osoba - žiadateľ)
- určenie požadovanej informácie - aké informácie požaduje žiadateľ zverejniť (predmet
žiadosti)
- určenie spôsobu sprístupnenia - akým spôsobom majú byť informácie zverejnené (forma
sprístupnenia napr. mailom, poštou, telefonicky a pod.)
Kontaktné údaje Liptovskej galérie Petra Michala Bohúňa v Liptovskom Mikuláši
počas pracovných dní v čase 8,00 – 15,00 hod. na sekretariáte riaditeľa Liptovskej galérie Petra Michala Bohúňa v Liptovskom Mikuláši
na adrese: Liptovská galéria Petra Michala Bohúňa v Liptovskom Mikuláši, Tranovského 3, 031 01 Liptovský Mikuláš
044/5522758
lgpmb-riaditel@vuczilina.sk, lgpmb@vuczilina.sk
Podávanie sťažností, petícií a iných podaní
Sťažnosti podľa zákona NR SR č. 9/2010 Z. z. o sťažnostiach a petície podľa zákona č. 85/1990 Zb. o petičnom práve v platnom znení vybavuje riaditeľ Liptovskej galérie Petra Michala Bohúňa v Liptovskom Mikuláši.
Sťažnosti, petície, návrhy, podnety a iné podania možno podať:
poštou na adresu: Liptovská galéria Petra Michala Bohúňa v Liptovskom Mikuláši,
osobne na sekretariáte riaditeľa Liptovskej galérie Petra Michala Bohúňa
v Liptovskom Mikuláši v hlavnej budove počas pracovných dní v čase
od 8,00 do 15,00 hod.
Odvolanie sa podáva na Liptovskú galériu Petra Michala Bohúňa v Liptovskom Mikuláši t.j. povinnej osobe, ktorá rozhodnutie vydala alebo mala vydať.
Proti rozhodnutiu Liptovskej galérie Petra Michala Bohúňa v Liptovskom Mikuláši o odmietnutí požadovanej informácie možno podať odvolanie v lehote 15 dní od doručenia rozhodnutia alebo márneho uplynutia lehoty na rozhodnutie o žiadosti podľa § 17 zákona č. 211/2000 Z. z.
elektronickými prostriedkami podpísanými zaručeným elektronickým podpisom podľa
osobitného zákona (215/2002 Z. z. o elektronickom podpise a o zmene a doplnení niektorých zákonov.)
kto odvolanie podáva,
proti ktorému rozhodnutiu odvolanie smeruje, dôvody odvolania,
návrh ako má odvolací orgán rozhodnúť .
O odvolaní proti rozhodnutiu Liptovskej galérie Petra Michala Bohúňa v Liptovskom Mikuláši rozhoduje zriaďovateľ organizácie Žilinský samosprávny kraj. Odvolací orgán rozhodne o odvolaní v lehote do 15 dní od doručenia. Ak odvolací orgán v tejto lehote nerozhodne, predpokladá sa, že vydal rozhodnutie, ktorým odvolanie zamietol a napadnuté rozhodnutie potvrdil. Za deň doručenia tohto rozhodnutia sa považuje nasledujúci deň po uplynutí lehoty na vydanie rozhodnutia.
Rozhodnutie o odmietnutí žiadosti možno preskúmať v súdnom konaní podľa ust. §
244 a nasl. Občianskeho súdneho poriadku.
Podľa § 250b zákona č. 99/1963 Zb. Občianskeho súdneho poriadku v znení neskorších predpisov môže byť podaná žaloba proti orgánu, ktorý rozhodol v poslednom stupni, a to do dvoch mesiacov od doručenia rozhodnutia.
Žaloba sa podáva na príslušný súd.
Postup, ktorý musí povinná osoba dodržiavať pri vybavovaní všetkých žiadostí, návrhov a iných podaní, vrátane príslušných lehôt, ktoré je nutné dodržiavať
Žiadosť možno podať písomne, ústne, faxom, elektronickou poštou alebo iným technicky vykonateľným spôsobom. Žiadosť je podaná dňom, keď bola oznámená Liptovskej galérii Petra Michala Bohúňa v Liptovskom Mikuláši.
Ak žiadosť neobsahuje predpísané náležitosti, Liptovská galéria Petra Michala Bohúňa v Liptovskom Mikuláši bezodkladne vyzve žiadateľa, aby v určenej lehote, ktorá nesmie byť kratšia ako 7 dní, neúplnú žiadosť doplnil, zároveň poučí žiadateľa aj o tom, ako treba doplnenie urobiť.
Liptovská galéria Petra Michala Bohúňa v Liptovskom Mikuláši v zmysle vyššie
citovaného zákona je povinná dodržiavať tieto lehoty:
do 5 dní ( § 7 ods. 1) – odkaz na už zverejnenú informáciu
do 5 dní ( § 15 ods. 1) – postúpenie žiadosti inej povinnej osobe, ktorá má požadované informácie k dispozícií
do 8 pracovných dní ( § 17 ods. 1) – vybavenie žiadosti o sprístupnenie informácií a do 15 pracovných dní, ak sa sprístupňuje informácia nevidiacej osobe v prístupnej forme podľa
16 ods. 2 písm. a) citovaného zákona, ak nie sú dôvody na predĺženie lehoty ( § 17 ods.
2 zákona)
bezodkladne ( § 17 ods. 3) – oznámenie predĺženia lehoty a dôvodov, ktoré viedli k jej predĺženiu žiadateľovi o informáciu podľa § 17 ods. 2 citovaného zákona
Liptovská galéria Petra Michala Bohúňa v Liptovskom Mikuláši sprístupní informácie
na žiadosť najmä:
- odkopírovaním informácií na technicky nosič dát,
- sprístupnením kópií predlôh s požadovanými informáciami ,
- elektronickou poštou,
Sťažnosť sa podáva spravidla písomne alebo ústne.
Liptovská galéria Petra Michala Bohúňa v Liptovskom Mikuláši je povinná sťažnosť
prešetriť a vybaviť do 30 odo dňa, keď mu bola sťažnosť doručená.
Ak si vybavenie sťažnosti vyžaduje súčinnosť iného orgánu verejnej správy, fyzickej osoby alebo právnickej osoby, Liptovská galéria Petra Michala Bohúňa v Liptovskom Mikuláši je povinná vybaviť sťažnosť najneskôr do 60 dní odo dňa, keď mu bola doručená. V prípadoch náročných na prešetrenie sťažnosti, možno lehotu na jej vybavenie predĺžiť o ďalších 30 dní. O každom predĺžení lehoty na vybavenie a o dôvodoch predĺženia je Liptovská galéria Petra Michala Bohúňa v Liptovskom Mikuláši povinná bez zbytočného odkladu písomne upovedomiť sťažovateľa.